Мәгариф арбасы кая тәгәри?

	Яшүсмерләр белән бәйле җан өшеткеч хәбәрләрне әледән-әле ишетеп-күреп торабыз. Яшь гомерләр өзелгәч, бала элмәккә менгәч кенә гаеплеләрне эзләү башлана. Шушы тикшерүләр вакытында барлык мәктәпләрдә дә психологик ярдәмнең булмавы ачыкланган, имеш. 	 Тикшерүләр артачак 2017 елда укучылар контроль эшләрне былтыргыга караганда күпкә артыграк эшләячәкләр. Төрле фәннәрдән бөтенрусия тикшерүләре 4, 5, 10 сыйныфларда, тагын да җаваплырагы 11 сыйныфларда булачак. Бигрәк тә ЕГЭга (ягъни Бердәм дәүләт имтиханнарына) кермәгән фәннәр: тарих, биология, география һәм физикадан өстәмә контроль эшләр алу турындагы хәбәр чыгарылыш сыйныф укучыларында зур хәвефләнү тудырды. Аларның инде ЕГЭ белән болай да башлары буталып, психикалары бозылып беткән. Бәхеткә, барысының да, алдан уйлаганча, алай ук куркыныч булмавы ачыкланды. Беренчедән, бу контроль эшләр әлегә мәҗбүри түгел һәм аларны үткәрү-үткәрмәүне мәктәп хәл итә икән. Икенчедән, иң мөһиме: аның нәтиҗәләре аттестатка йогынты ясамаячак. Шуңа күрә 11нче сыйныфлар әлегә җиңел сулап йөри алалар. Фәрит Вафин. Арча районы, Яңа Кенәр авылы 
	---	
Татарстан яшьләре

	№ --- | 03.02.2017	


